stanford-oval/wikipedia huggingface dataset:
Vaskiluodon rautatieasema
Aiheesta muualla

Kuva Vaskiluodon asemarakennuksesta
Vaasan liikenne
| --- | --- |
Keskustan kadut:  Alatori  Aleksanterinkuja  Ajurinkatu  Asemakatu  Hietasaarenkatu  Hovioikeudenpuistikko  Itäinen Kasarmintori  Kasarminkatu  Kauppapuistikko  Kellosepänkatu  Kirjastonkatu  Kirjastonkuja  Kirkkopuistikko  Kirvesmiehenkatu  Klemetinkatu  Korsholmanpuistikko  Koulukatu  Lastenkodinkatu  Läntinen Kasarmintori  Museokatu  Pitkäkatu  Pikkukatu  Raastuvankatu  Rantakatu  Rauhankatu  Rautatienkatu  Rosteninkatu  Teräksenkuja  Tiilitehtaankatu  Tiilitehtaankuja  Vaasanpuistikko  Ylätori 
Sillat:  Vaskiluodon silta  Palosaaren silta  Sundomin silta 
Päätiet:  Eurooppatie 8  Eurooppatie 12  Valtatie 3  Valtatie 8  Valtatie 18  Seututie 673  Seututie 704  Seututie 715  Seututie 717  Seututie 718  Yhdystie 6741  Yhdystie 7173  Yhdystie 7251 
Raideliikenne:  Vaasan rata  Huutoniemen seisake  Mustasaaren rautatieasema  Rautatieasema  Vaskiluodon rautatieasema  Wasalandian seisake 
Lento- ja meriliikenne:  Lentoasema  Satama
Belhavenin yliopisto

| Belhavenin yliopisto> Belhaven University |
| --- | --- |
Motto:  Non Ministrari Sed Ministrare
Perustettu:  1883
Sijainti:  Jackson, Mississippi  Yhdysvallat
Sivusto:  https://www.belhaven.edu/
Belhavenin yliopisto (engl. Belhaven University, lyh. BU) on Yhdysvaltain Mississippissä sijaitseva yksityinen yliopisto. Yliopisto on perustettu vuonna 1883 ja se sijaitsee Jacksonin kaupungissa. Yliopisto on taustaltaan kristillinen, ja se toimii presbyteerisen Presbyterian Church (USA)-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Lipscombin yliopisto

| Lipscombin yliopisto> Lipscomb University |
| --- | --- |
Motto:  The Truth Shall Make You Free. (John 8:32)
Perustettu:  1891
Sijainti:  Nashville, Tennessee  Yhdysvallat
Sivusto:  https://www.lipscomb.edu/
Lipscombin yliopisto (engl. Lipscomb University, lyh. LU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1891, ja se sijaitsee Nashvillen kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Hardingin yliopisto

| Hardingin yliopisto |
| --- | --- |
 engl. Harding University 
Motto:  Developing Christian Servants
Perustettu:  1924
Sijainti:  Searcy, Arkansas  Yhdysvallat
Sivusto:  https://www.harding.edu/
Hardingin yliopisto (engl. Harding University, lyh. HU) on Yhdysvaltain Arkansasissa sijaitseva yksityinen yliopisto. Yliopisto on perustettu vuonna 1924, ja se sijaitsee Searcyn kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Ilmari Hannikainen

Ilmari Hannikainen 1920-luvun alussa.
Toivo Ilmari Hannikainen (19. lokakuuta 1892 Jyväskylä – 25. heinäkuuta 1955 Kuhmoinen) oli suomalainen taidemusiikin säveltäjä, pianisti ja professori.
Henkilöhistoria

Hannikainen oli säveltäjä P. J. Hannikaisen poika. Hänen veljensä Arvo, Tauno ja Väinö Hannikainen olivat myös merkittäviä konserttimuusikoita. Hannikaisen puoliso vuodesta 1937 oli lääketieteen ja kirurgian tohtori Göta Tingvald Hannikainen. Pariskunnalla oli kaksi ottolasta: Heli Marjatta Rusanen (s. 1934) ja Atte Johannes Rusanen (s. 1937).
Kotimaisten opintojen lisäksi Hannikainen opiskeli muun muassa Wienissä 1913–1914, Pietarissa 1916–1917 sekä Berliinissä ja Pariisissa 1919. Hänen opettajiaan olivat muun muassa Aleksandr Ziloti ja Alfred Cortot. Hannikainen oli Helsingin musiikkiopistossa ensimmäinen pianonsoiton opettaja vuosina 1917–1919 ja 1925–1939. Hän toimi Sibelius-Akatemian professorina vuosina 1939–1955. Hänen pianistioppilaitaan olivat muun muassa Kerttu Bernhard, Taneli Kuusisto, Erik Tawaststjerna ja Tapani Valsta.
Hannikaisella oli läheinen suhde Säynätsalon teollisuussaareen Jyväskylän seudulla. Säynätsaloa 20-luvulla hallinnut kauppaneuvos Hanna Parviainen ja hänen elämäntoverinsa arkkitehti Wivi Lönn kuuluivat läheiseen ystäväpiiriin. Kulttuurin merkeissä kokoontuneeseen ryhmään, joka usein kokoontui muun muassa Girsenin sisarusten huvilalla Ainolan tanssilavan eteläpuolella Jyväskylässä, liittyi myös Martti Korpilahti. Ryhmä kuuluu myös suomalaiseen tasa-arvohistoriaan. Hannikainen sävelsi Hanna Parviaisen tilauksesta myös hengellistä musiikkia Säynätsaloon 1920-luvulla (muun muassa kantaatti kirkon vihkiäisiin). Hän palasi Säynätsaloon uudelleen 1940-luvun lopulla ja vietti Tehiniemen ohella paljonkin aikaa hänelle erityisesti sisustetussa mökissä Parviaisten jälkeen Ensolle siirtyneen tehtaan johdon niemessä. Sinne Enso siirrätti aina muun muassa pianon. Palvelusta vastanneet Enson virkailijakerhon tarjoilijat muistelivat Hannikaista aika vaativana vieraana. Tuona aikana hän sävelsi muun muassa "Päijänteen laulun" (sanat Yrjö Jylhä).
Hannikainen hukkui ollessaan purjehdusmatkalla Kuhmoisissa 1955. Useat suomalaiset, kuten säveltäjät Aarre Merikanto ja Tauno Pylkkänen, tulkitsivat hänen kuolemansa itsemurhaksi. Käsitykseen itsemurhasta liittyy tieto, että Hannikainen toimitti keväällä 1955 Hautauslaulunsa nuotit Säynätsalon kanttorille Erkki Niinistölle. Miehet sopivat, että "sille joka ensiksi kuolee" jälkeenjäänyt järjestää laulun esityksen haudalla. Säynätsalon kuorot Päijänne ja Saaren naislaulajat esiintyivätkin Hannikaisen hautajaisissa Helsingissä 1955. Ne olivat olleet mukana myös Hannikaisen 60-vuotisjuhlassa 1952.lähde tarkemmin?
Jyväskylässä on pidetty vuodesta 1975 lähtien Ilmari Hannikaisen nimeä kantavia pianokilpailuja.
Sävellystuotanto

Hannikainen oli merkittävä pianomusiikin säveltäjä Suomessa. Suurin osa hänen tuotannostaan syntyi opiskelu- ja nuoruusvuosina, sillä Hannikainen keskittyi myöhemmin uraansa pedagogina ja pianistina. 1920-luvun puolivälin jälkeen sävellystuotanto käytännöllisesti katsoen loppui, poikkeuksena näytelmämusiikki Talkootanssit, joka valmistui vuonna 1930 Aino Acktén tilauksesta. 
Tyylillisesti Hannikainen oli romantikko, jonka musiikissa on joskus kuultavissa ranskalaisen impressionismin vaikutusta.
Ilmari Hannikaisen pianosävellysten kirjo sisältää musiikkia kaikentasoisille pianisteille, aina aloittelijoista ammattilaisiin. Niissä oli vaikutteita muun muassa Franz Lisztin, Robert Schumannin ja Claude Debussyn teoksista. Hannikaisen tärkeimpiä suurimuotoisia sävellyksiä ovat Variations fantasques ja varhainen pianosonaatti. Hannikaisen tunnetuimpien pienimuotoisempien pianosävellysten joukkoon kuuluvat muun muassa Berceuse, Ilta, Virvatuli, Keskustelu, Debussyn varjokuva sekä Basso ostinato ja Fuga.
Hannikaisen laajimpia ja merkittävimpiä teoksia on pianokonsertto b-molli op. 7. Konserton säveltämisen Hannikainen aloitti vuonna 1917 opiskellessaan Pietarissa Aleksandr Zilotin johdolla. Konsertto valmistui lopullisesti vuonna 1920 ja sen kantaesitys oli vielä samana vuonna säveltäjän toimiessa solistina. Kantaesityksessä Helsingin kaupunginorkesteria johti Robert Kajanus. Kantaesityksen jälkeen seuraavan kerran teos esitettiin Hannikaisen muistokonsertissa 1958, minkä jälkeen se jäi vuosikymmeniksi unohduksiin. Vuoden 1958 esityksessä solistina oli Tapani Valsta ja orkesteria johti Tauno Hannikainen. 1980-luvulta lähtien sitä on jälleen muutaman kerran esitetty ja sen nuoteista on painettu 2 pianon sovitus vuonna 2005.
Lisäksi hän sävelsi pianokvarteton (kaksi versiota), lauluja, sekä laulunäytelmän Talkootanssit (Erkki Kivijärvi, 1930). Talkootansseista Hannikainen laati myös viisiosaisen orkesterisarjan.
Aiheesta muualla

Wikimedia Commonsissa on kuvia tai muita tiedostoja aiheesta .
Lähdetie, Ismo: / Hannikainen, Ilmari (1892–1955). Kansallisbiografia-verkkojulkaisu (maksullinen). 5.3.2008. Helsinki:  Suomalaisen Kirjallisuuden Seura.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Suomi (KANTO)  Yhdysvallat  Latvia  Tšekki  Alankomaat  Puola 
Taiteenala:  Discography of American Historical Recordings  MusicBrainz 
Henkilöt:  DDB  Kansallisbiografia  Biografiskt Lexikon  Uppslagsverket Finland  Biografiasampo 
Muut:  Europeana 
Ilmari Hannikainen pianon ääressä
John Brownin yliopisto

| John Brownin yliopisto |
| --- | --- |
 engl. John Brown University 
Motto:  Christ Over All
Perustettu:  1919
Sijainti:  Siloam Springs, Arkansas  Yhdysvallat
Sivusto:  https://www.jbu.edu/
John Brownin yliopisto (engl. John Brown University, lyh. JBU) on Yhdysvaltain Arkansasissa sijaitseva yksityinen yliopisto. Yliopisto on perustettu vuonna 1919, ja se sijaitsee Siloam Springsin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Mathias Lange

| Mathias Lange |
| --- | --- |

Henkilötiedot
Syntynyt: 13. huhtikuuta 1985 (ikä 39) Klagenfurt, Itävalta
Kansalaisuus:   Itävalta  Saksa
Jääkiekkoilija
Pelipaikka:  maalivahti
Hanska:  vasen
Pituus:  181 cm
Paino:  84 kg
Seura
Seura:  Iserlohn Roosters
Sarja:  DEL
Pelinumero:  24
Pelaajaura
Pääsarjaura:  2001–
Aik. seurat:  Klagenfurter AC (ÖEL) Düsseldorfer EG (DEL) Ravensburg Towerstars (2. BL) Schwenninger Wild Wings (2. BL) Bietigheim Steelers (2. BL)
Mathias Lange (s. 13. huhtikuuta 1985 Klagenfurt, Itävalta) on itävaltalais-saksalainen jääkiekkomaalivahti, joka pelaa Saksan DEL-liigan Iserlohn Roostersissa.
Ura > Seuraura

Lange on Klagenfurter AC:n kasvatti. Hän debytoi Itävallan pääsarjassa vain 16-vuotiaana kaudella 2001–2002, jolloin Lange pelasi siellä yhden runkosarjaottelun. Kaudeksi 2002–2003 hän siirtyi Pohjois-Amerikkaan AWHL-junioriliigan Billing Bullsiin. AWHL:n lopetettua joukkue siirtyi kaudeksi 2003–2004 pelaamaan NAHL-junioriliigaan. Lange vietti kauden 2004–2005 EJHL-junioriliigan New York Apple Coressa, jonka jälkeen hän kävi vuodet 2005–2009 Rensselear Polytechic Instituten yliopistoa. Lange valittiin ensimmäisen kautensa 2007–2008 päätteeksi ECAC:n tulokkaiden tähdistökentälliseen ja kolmen jälkimmäisen kauden päätteeksi sarjan akateemiseen tähdistökentälliseen.
Kaudeksi 2009–2010 Lange siirtyi vuoden mittaisella sopimuksella Saksan DEL-liigan Düsseldorfer EG:hen. Hän jäi kuitenkin selkeäksi kakkosmaalivahdiksi Jean-Sébastien Aubinille ja pelasi vain viisi runkosarjaottelua. Marraskuun 2010 lopulla Lange siirtyi try-outille Tanskan AL-Bank Ligaenin Rødovre Mighty Bullsiin oltuaan alkukauden 2010–2011 ilman sopimusta. Hänen koeajaksonsa jäi kuitenkin vain yhden päivän mittaiseksi Langen poistuttua joukkueesta henkilökohtaisista syistä. Tammikuussa 2011 hän palasi Saksaan ja siirtyi neljän ottelun try-outille maan toiseksi korkeimmalle sarjatasolle 2. Bundesligan Ravensburg Towerstarsiin. Lange hankittiin joukkueeseen paikkaamaan Christian Rohden loukkaantumista ja hän sai koejaksonsa päätteeksi loppukauden kattaneen sopimuksen. Lange torjui Towerstarsin kauden päätteeksi mestaruuteen pelattuaan joukkueen kaikki 12 playoff-ottelua.
Marraskuussa 2011 Lange siirtyi try-outille 2. Bundesligassa pelanneeseen Schwenninger Wild Wingsiin oltuaan ilman sopimusta alkukauden 2011–2012. Joulukuussa hän sai sinne loppukauden sopimuksen. Lange jakoi loppukaudella varsin tasaisesti joukkueen torjuntavastuun Sinisa Martinovicin kanssa. Tammikuussa 2013 hän siirtyi jatkamaan loppukauden 2012–2013 kattaneella sopimuksella 2. Bundesligaan Bietigheim Steelersiin oltuaan jälleen alkukauden ilman sopimusta. Hän torjui joukkueen kauden päätteeksi mestaruuteen.
Kaudeksi 2013–2014 Lange siirtyi vuoden mittaisella sopimuksella DEL-joukkue Iserlohn Roostersiin. Hän jakoi varsin tasaisesti joukkueen torjuntavastuun Erik Ersbergin kanssa ja pelasi häntä niukasti enemmän torjuen 27 runkosarja- ja viidessä playoff-ottelussa. Helmikuussa 2014 Lange teki vuoden mittaisen jatkosopimuksen Roostersin kanssa ja saman vuoden marraskuussa hänen sopimustaan jatkettiin kahdella vuodella kevääseen 2017 saakka. Kaudella 2014–2015 Lange kantoi runkosarjassa joukkueen pääasiallisen torjuntavastuun pelaten 48 ottelua, mutta jakoi pudotuspeleissä tasaisemmin torjuntavastuun Daniar Dsnussowin kanssa pelaten seitsemästä ottelusta viidessä.
Langella on myös Saksan kansalaisuus, joten hän ei vie maassa pelatessaan paikkaa joukkueensa ulkomaalaiskiintiöstä.
Ura > Maajoukkueura

Lange edusti Itävaltaa Sotšin olympiakisoissa 2014, jolloin hän lähinnä jakoi joukkueen torjuntavastuun Bernhard Starkbaumin kanssa. Hän edusti joukkuetta myös MM-kilpailuissa vuonna 2013, jolloin Lange toimi kuitenkin Itävallan kolmosmaalivahtina, eikä mahtunut kertaakaan kokoonpanoon. Hän on pelannut yhteensä yhdeksän A-maaottelua. Lange teki A-maajoukkuedebyyttinsä 7. marraskuuta 2013 Itävallan Innsbruckissa Ranskaa vastaan.
Lange pelasi myös alle 20-vuotiaiden MM-kilpailuissa vuonna 2004 sekä I-divisioonan MM-kilpailuissa vuonna 2003, jolloin hän voitti B-lohkon kultaa. Lange edusti Itävaltaa myös alle 18-vuotiaiden I-divisioonan MM-kilpailuissa vuosina 2001, 2002 ja 2003, joista vuoden 2001 turnaus päättyi hopeaan ja vuoden 2002 turnaus pronssiin. Hän toimi ensimmäisessä turnauksessa joukkueensa kakkosmaalivahtina Walter Bartholomäusille, eikä saanut kertaakaan peliaikaa.
Muuta

Mattiasin isoveli Harald "Harry" Lange pelaa hyökkääjänä Saksan toiseksi korkeimmalla sarjatasolla DEL2-joukkue EC Bad Nauheimissa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2002 | U18d1 | 4 |  |  | 214 | 9 | 0 | 2.53 | 92,0 |
| 2003 | U18d1 | 4 |  |  | 240 | 14 | 0 | 3.50 | 88,3 |
| 2003 | JMMd1 | 3 |  |  | 150 | 5 | 0 | 1.99 | 92,8 |
| 2004 | JMM | 4 | 0 | 2 | 189 | 22 | 0 | 6.97 | 86,2 |
| 2014 | OK | 3 | 1 | 1 | 140 | 4 | 0 | 1.72 | 95,2 |
Messiah-yliopisto

| Messiah-yliopisto> Messiah University |
| --- | --- |
Motto:  Christ Preeminent
Perustettu:  1909
Sijainti:  Mechanicsburg, Pennsylvania  Yhdysvallat
Sivusto:  https://www.messiah.edu/
Messiah-yliopisto (engl. Messiah University) on Yhdysvaltain Pennsylvaniassa sijaitseva yksityinen yliopisto. Yliopisto on perustettu vuonna 1909, ja se sijaitsee Mechanicsburgin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Coloradon kristillinen yliopisto

| Coloradon kristillinen yliopisto> Colorado Christian University |
| --- | --- |
Motto:  Grace and Truth
Perustettu:  1914
Sijainti:  Lakewood, Colorado  Yhdysvallat
Sivusto:  https://www.ccu.edu/
Coloradon kristillinen yliopisto (engl. Colorado Christian University, lyh. CCU) on Yhdysvaltain Coloradossa sijaitseva yksityinen yliopisto. Yliopisto on perustettu vuonna 1914, ja se sijaitsee Lakewoodin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Aiheesta muualla

Yliopiston verkkosivusto (englanniksi)
Uskontodialogi

Uskontodialogi on tarkoituksellinen kohtaaminen eri uskontojen ja uskomusjärjestelmien edustajien välillä, jonka tavoitteena on vahvistaa yhteisön yhteenkuuluvuutta ja ylittää sosiaalisia jakolinjoja. Keskustelut pyritään käymään pluralistisessa hengessä, ja niissä voidaan käsitellä sovinnon, rauhan ja oikeudenmukaisuuden teemoja, joita uskonnot tarjoavat työkaluinaan. Dialogi voi olla monimuotoista ja sisältää erilaisia vuorovaikutustapoja, kuten teologista ja akateemista keskustelua, sosiaalista ja hengellistä vuoropuhelua sekä luovaa ja humanitaarista dialogia. Näissä kohtaamisissa osallistujat voivat jakaa uskontojensa ihanteita ja arvoja sekä edistää keskinäistä ymmärrystä ja yhteisymmärrystä​.
Suomessa yksi konkreettinen esimerkki uskontodialogista on terrori-iskujen jälkeen eri uskontokuntien vetoomukset rauhasta.
Kritiikki

Uskontojen välinen dialogi on rajoittunutta ja ulossulkevaa, koska keskusteluissa ei huomioida riittävästi ei-uskonnollisia maailmankatsomuksia. Tämä voi johtaa siihen, että dialogi jää pinnalliseksi eikä käsittele kattavasti kaikkia yhteiskunnan merkittäviä toimijoita ja ajattelutapoja, jotka vaikuttavat konfliktien ja rauhan rakentamiseen. Rationalismi ja kriittinen analyysi jäävät puutteellisiksi, jos keskustelu rajoittuu pelkästään uskonnollisten ryhmien välisiin näkökulmiin ja sulkee pois sekulaarit ja ateistiset äänenpainot, jotka voivat tuoda mukanaan toisenlaista, empiiriseen tietoon pohjautuvaa ajattelua.
Aiheesta muualla

Kuvia tai muita tiedostoja aiheesta Uskontodialogi Wikimedia Commonsissa
Fredrik I (Badenin suurherttua)

| Fredrick I |
| --- | --- |
 
Badenin suurherttua
Valtakausi:  22.1.1858 – 28.9.1907
Edeltäjä:  Ludvig II
Seuraaja:  Fredrik II

Syntynyt:  Friedrich Wilhelm Ludwig 9. syyskuuta 1826 Karlsruhe, Saksan liitto
Kuollut:  28. syyskuuta 1907 (81 vuotta) Mainau, Baden, Saksan keisarikunta
Puoliso:  Louise
Lapset:  3
Nimikirjoitus:  
Fredrik I (9. syyskuuta 1826 – 28. syyskuuta 1907) oli Badenin suurherttuakunnan suurherttua vuosina 1858–1907.
Tausta ja perhe-elämä

Fredrik syntyi Karlsruhessa vuonna 1826 suurherttua Leopoldin ja Ruotsin prinsessa Sofia Wilhelminan (1801–1861) kolmanneksi vanhimpana poikana. Hänen isoisoisänsä oli Ruotsin kuningas Kustaa III. Hänellä oli seitsemän sisarusta, joista nuorin oli suuriruhtinatar Olga Fjodorovna.
Hänen koulutukseltaan oli aikakauteen nähden moderni ja porvarillinen. Lisäksi Fredrik opiskeli sotatiedettä ja politiikkaa.
Fredrik avioitui Preussin prinsessa Louisen (1838–1923) kanssa 20. syyskuuta 1856 Neues Palaisissa. Koska Louise oli Preussin kuninkaan ja myöhemmin Saksan keisari, Vilhelm I:n ja keisarinna Augustan ainoa tytär, avioliitto hyödytti Badenin suurherttuakuntaa ja nosti sen asemaa Saksan keisarikunnan osavaltioiden keskuudessa. Avioliitto Louisen kanssa oli kuitenkin rakkausavioliitto, ja Fredrik tuli hyvin toimeen appensa kanssa.
Yhdessä Louisen kanssa Fredrik sai kolme lasta:
Badenin suurherttua Fredrik II (1857–1928)
Ruotsin kuningatar Viktoria (1862–1930)
prinssi Ludvig (1865–1888)
Suurherttuana

Kun Fredrikin isä kuoli vuonna 1852, Fredrikistä tuli veljensä Ludvig II:n sijaishallitsija. Syynä tähän oli se, että Ludvig oli mieleltään parantumattomasti sairas. Neljä vuotta myöhemmin Ludvig julisti itsensä kyvyttömäksi hallitsemaan. Ludvig kuoli 22. tammikuuta 1858 vain 33-vuotiaana.
Fredrikin melko liberaalin valtakauden aikana Badenissa hyväksyttiin siviiliavioliitto ja suorat kansanvaalit Badenin parlamentin alahuoneen vaaleissa. Hän myös tuki taiteita perustamalla sekä taideakatemian että ammattikoulun taiteilijoille. Vuonna 1862 Fredrik salli juutalaisille saman elinkeinonvapauden kuin muillekin suurherttuakunnan asukkaille. Lisäksi hän nimitti juutalaisen Moritz Ellstätterin valtionvarainministerikseen.
Vuonna 1870 Fredrik liittyi Pohjois-Saksan liitton puolelle Saksan–Ranskan sodassa ja asetti joukkonsa virallisesti Preussin alaisuuteen 15. marraskuuta. Hän kannatti yhtenäistä Saksaa ja oli ensimmäisten joukossa ilmaisemassa halukkuutensa liittyä uuteen Saksan keisarikuntaan. Sodan aikana Fredrik myös Vilhelm I:n ja tämän pojan Fredrikin välisenä sovittelijana.
Fredrik oli paikalla, kun Vilhelm I, jonka vävy Fredrik oli, julistettiin Saksan keisariksi Versailles’n palatsin peilisalissa 18. tammikuuta 1871. Julistuksen luki Otto von Bismarck, minkä jälkeen Fredrik huusi "kauan eläköön hänen majesteettinsa keisari Vilhelm!"
Fredrik kuoli Mainaussa sijaitsevalla kesäasunnollaan 28. syyskuuta 1907. Hänet on haudattu suurherttuan kappeliin Karlsruhessa. Badenin suurherttuana Fredrikiä seurasi hänen poikansa Fredrik II.
Kunnianosoituksia > Saksalaiset

Uskollisuuden ritarikunnan ritari (Baden)
Karl-Fredrikin sotilasansioritarikunnan suurristi (Baden)
Zähringerin leijonan ritarikunnan suurristi (Baden)
Berthold I:n ritarikunnan suurristi (Baden, perustaja)
Albrekt Karhun ritarikunnan suurristi (Anhalt)
Pyhän Hubertin ritarikunnan ritari (Baijeri)
Wendien kruunun ritarikunta ketjulla (Mecklenburg)
Guelphin kuningashuoneen ritarikunnan suurristi (Hannover, 1855)
Pyhän Yrjön ritarikunnan ritari (Hannover, 1855)
Mustan kotkan ritarikunta ketjulla (Preussi)
Hohenzollernin perheen ritarikunnan kunniaristi (Preussi)
Punaisen kotkan ritarikunnan 1. luokka (Preussi)
Rautaristin 2. luokka (Preussi)
Tuoksuruutakruunun ritarikunnan ritari (Saksi)
Lähde:
Kunnianosoituksia > Ulkomaalaiset

Krysanteemiritarikunnan suurristi (Japani, 1906)
Kamehameha I:n kuninkaallinen ritarikunnan suurristi (Havaiji)
Vapahtajan ritarikunnan suurristi (Kreikka)
Etelän Ristin ritarikunnan suurristi (Brasilia)
Pyhän Tapanin ritarikunnan suurristi (Unkari, 1849)
Leopoldin ritarikunnan suurristi (Belgia, 1845)
Kunnialegioonan suurristi (Ranska, 1846)
Pyhimmän ilmoituksen ylin ritarikunnan ritari (Italia, 1864)
Pyhän Kaarlen ritarikunnan suurristi (Monaco, 1869)
Ruhtinas Danilo I:n ritarikunnan suurristi (Montenegro)
Kolmen ritarikunnan nauha (Portugali)
Tornin ja miekan sotilaallinen ritarikunta ketjulla (Portugali)
Elefanttiritarikunnan ritari (Tanska)
Alankomaiden leijonan ritarikunnan suurristi (Alankomaat)
Romanian tähden ritarikunnan suurristi (Romania)
Serafiimiritarikunnan ritari (Ruotsi)
Kaarle III:n ritarikunnan suurristi (Espanja, 1866)
Kultaisen taljan ritarikunnan ritari (Espanja, 1878)
Pyhän Andreaksen ritarikunnan ritari (Venäjä)
Pyhän Aleksanteri Nevskin ritarikunnan ritari (Venäjä)
Valkoisen kotkan ritarikunnan ritari (Venäjä)
Pyhän Annan ritarikunnan 1. luokka (Venäjä)
Chakri-dynastian ritarikunnan ritari (Thaimaa, 1897)
Miloš Suuren ritarikunnan ritari (Serbia)
Takovon ristin ritarikunnan suurristi (Serbia)
Sukkanauharitarikunnan ritari (Yhdistynyt kuningaskunta, 1906)
Lähde:
John Souza

John Benevides ”Clarkie” Souza (12. heinäkuuta 1920 – 11. maaliskuuta 2012) oli yhdysvaltalainen jalkapalloilija. Hän kuului Yhdysvaltojen maajoukkueeseen, joka yllättäen voitti Englannin joukkueen 1–0 vuoden 1950 maailmanmestaruuskilpailuissa.
Souza kilpaili kesäolympialaisissa vuosina 1948 Lontoossa ja 1952 Helsingissä. Hän on kuulunut National Soccer Hall of Fameen vuodesta 1976.